Document ID: /roh_data/filtered/fineweb-2-filterrobots_roh.jsonl.gz/57802

Graziella Luzio è vaccinada. Ses motiv – l’um è en ina gruppa da risico, ella ha da far cun bleras persunas e la stad ha ella vulì ir en vacanzas.
Per la Surmirana, che maina in bed&breakfast, datti il mument duas gruppas: vul dir vaccinads e betg vaccinads. E quellas duas gruppas prendan ina posiziun extrema, insatge ch’ella na sa betg chapir.
Pius Caminada è betg vaccinà. Forsa vegn el tuttina a far quai pass, ma quai dependa dal squitsch che vegn fatg da la politica. Per il pur da bio en Lumnezia èn anc bleras dumondas avertas en connex cun il vaccin. Per quest motiv na vul el betg sa laschar far la squitta.